tartuNLP/wikipedia-smugri-20251201 huggingface dataset:
Сиреникысь юпик кыл

Сиреникысь юпик кыл яке Сиреникысь эскимос кыл (аслаз нимыз: Uqeghllistun) — Эскимос-алеут кылъёслэн семьяысьтызы эскимос юпик кылъёслэн группаязы пырись бырем кыл. Россиын улӥсь Сиреникысь юпикъёслэн кылзы вал со.
Вераськисьёсызлэн лыдзылэн дыр ортчемъя воштӥськемез:
Науканысь юпик кыл

Науканысь юпик кыл (аслаз нимыз: ?) — Эскимос-алеут кылъёслэн семьяысьтызы эскимос юпик кылъёслэн группаязы пырись кыл. Россиын Чукотский автономный округлэн Наукан гуртын но Дежнёв гуртын улӥсь Науканысь юпикъёслэн ("нывуӄаӷмит") кылзы.
Сибирьысь юпик кыл

Сибирьысь юпик кыл (аслаз нимыз: Yupigestun) — Эскимос-алеут кылъёслэн семьяысьтызы эскимос юпик кылъёслэн группаязы пырись кыл. Россиын но Америкалэн Огазеяськем Штатъёсаз Аляска штатын улӥсь Сибирьысь юпикъёслэн кылзы.
Аляска

Аляска () — Америкалэн Огазеяськем Штатъёсаз штатзы. Штат кылдтэмын 1959-тӥ арын. Штатлэн территориез 1 717 854 км². Штатын улэ ог 710 231 адями (2010).
Калыкъёсыз.
Alaskan natives 5 main culture grup:
Сибирьысь юпикъёс

Сибирьысь юпикъёс (юпик "Yupiget = Юпигыт") — Россилэн Чукотской автономной округын но Америкалэн Огазеяськем Штатъёсаз Аляска штатын Святого Лаврентия (Sivuqa = St. Lawrence) шормуӵын улӥсь калык. Лыдзы – ог 3 сюрс адями.
Инюпиакъёс

Инюпиакъёс, Инюпакъёс яке Аляскаысь инуитъёс (инюп. Iñupiaq Iñupiak Iñupiat ) — Россилэн Остров Ратманова (Большой Диомид) шомуӵын но Америкалэн Огазеяськем Штатъёсаз Аляска штатын улӥсь калык. Лыдзы – ог 13-14 сюрс адями.
Лебедева, Серафима Христофоровна

Серафима Христофоровна Лебедева — удмурт этнограф, музейын ужась. Вордскемын 20-тӥ гудырикошконэ 1936-тӥ аре, Дэри ёросысь Шабердӥ гуртын (Шабердино), улэ но ужа Ижын.
1970-тӥ арысен Йӧскалык музейын ужаз. 1973—2003 аръёсын ог 40 этнографияя экспедициос ортчытӥз, поталляз Удмуртилэн ёросъёсаз но мукет улосъёсын улӥсь удмуртъёс доры (Татарие, Башкирие, Марий Элэ, Пермь, Киров улосъёсы, Красноярск шаере). Туж мыло-кыдо ужаз со Удмурт Республикаысь Национальной музейлэн коллекциосызлы арбериос утчан бордын: 25 сюрслэсь трос дуно арбериос бичаны быгатӥз.
Экспозициос лэсьтонын но со туж усто, сюлэсь трос адӟытонъёс (стационарнойёссэ но, передвижнойёссэ но) со лэсьтӥз Ижын, Можгалан, Гурезь-Пудга гуртын, Завьялын, Шарканын, Грахын, удмурт калыклэн но удмурт шаерлэн историзылы но культуразылы сӥзьыса. Солэн наука ласянь кивалтэм улсаз кылыдтэмын Национальной музейысь «История и культура края с VIII тыс. до н. э. — нач. ХХ века» нимо бадӟым экспозицилэн этнографияя люкетэз. Удмуртилэн каръёсысьтыз но ёросъёсысьтыз музейын ужасьёс пӧлын Серафима Лебедева методикая уж но нуэ, дышетэ соосты музей ужез радъяны.
Данъямын Удмурт Республикаысь культурая, национальной политикая, дышетонъя но наука министерствоослэн, Кун Кенешлэн, мукет орагнизациослэн данъян грамотаосынызы. «За трудовое отличие» но «Ветеран труда» медальёсын пусъемын. 1987-тӥ аре «Заслуженный работник культуры УАССР» дано ним басьтӥз. Кастрен нимо финн-угор огазеяськонлэн нимо-дано кунсьӧрысь членэз (1995). 2000-тӥ аре со басьтэ Кузебай Гердлэсь премизэ, 2005 аре — Удмурт Республикаысь кун премиез.
Ӷ

Ӷ, ӷ — кириллицаысь буква. 
Сиреникысь юпик алфавитысь 5-тӥ буква.
Ӈ

Ӈ, ӈ — кириллицаысь буква. 
Сиреникысь юпик алфавитысь 14-тӥ буква.
Ӽ

Ӽ, ӽ — кириллицаысь буква. 
Сиреникысь юпик алфавитысь 20-тӥ буква.
-&gt; Ӿ
Лонгтхань (аэропорт)

 Лонгтхань (аэропорт) ("Sân bay quốc tế Long Thành"), Вьетнамысь аэропорт, Хошимин карлэсь 5 иськемын, музъемезлэн быдӟалаез – 50 км². Лобӟон-пуксён полосаосыз кык: 4000 м но 4000 м, кыкназы 60 м пасьта.
Токио

Токио () — Японилэн шоркарез, Япониысь бадӟым кар но префектура.
Удмуртилэн флагез

Удмурт Элькунлэн флагез (куншетэз) — удмурт шаерлэн аслаз кун пусъёсыз пӧлысь одӥгез. Флаг юнматэмын Удмуртиысь Вылӥ Кенешен 1993-тӥ арын 4-тӥ шуркынмонэ но, толэзь улыса, 3-тӥ толсуре, Куншет сярысь положение кутэмын вал. Куншетлэн авторез — удмурт суредась Юрий Лобанов.
Удмуртилэн куншетэз луэ шонер сэрего басма люкет, пасьталаезлэн но кузьдалаезлэн ӵошатӥськемзы — 1:2. Флаг вылӥысен улӥе куиньлы люкемын: паллян люкетэз — сьӧд, шор люкетэз — тӧдьы, но бурыз — горд.
Буёлъёссэ валэктон:
Куншетлэн шораз солярной пус интыямын, со калыкез уте шуг-секытъёслэсь, шугадӟонъёслэсь.
История.
Туала куншет юнматэмын Удмуртиысь Вылӥ Кенешен 1993-тӥ арын 4-тӥ шуркынмонэ.
Покчивуко

Покчивуко — Вавож ёросысь гурт. Интыяськемын Удмуртиын. Татын вордӥськиз Кузебай Герд.
Чӧлсконъёс.
Кузебай Гердлэсь улонзэ веран
Мощёная

Мощёная (укр. "Мощена") лымшор – шунды ӝужан пал Украинаын. Улӥсьёсыз – 581 адями (2010).
Чипчирган

«Чипчирган» — Удмурт кун университетысь фольклорно-этнографической ансамбль.
Кивалтӥсез — Ирина Вячеславовна Пчеловодова.
Орлой

Орлой (, ) — Удмурт Элькунысь Пичи Пурга ёросысь гурт. Азьвыл нимыз — Кваскашур-Пурга (азьло со сылэ вылэм Кваскашур дорын, табере шур куасьмемын ни, со интые Куасканюк кылемын).
Орлой гурт кылдытэмын вал Баграш-Бигра гуртысь потэм калыкен. Та гуртлы ог 200 ар. 189 арын гуртын вал 22 корка.
Орлой тодмо луэ ас спортсменъёсыныз. Татын вань стадион, толалтэ куасэн нискылан инты дасямын луэ. Котькуд ар 7 толшоре Орлойын радъясько Вордиськонлы сизем шудонъёс, кытчы пырисько быдэс районысь но солэн палэнысьтыз лыктэм спортсменъёс. Ортчытӥсько мини-футболъя, куасэн нискыланъя, гурезь вылысь додьыен васьконъя ӵошатсконъёс, озьы ик егит пиос мотогонкиосы пырисько.
Туала вакытэ Орлойын трос егит спортсменъёс будо, кудъёсыз пӧртэм ӵошатсконъёсы пырисько но ӵемысь вормисе пото. Соослы спортын азинскыны юрртэ та гуртысь ик тренер Василий Егорович Трошкин.
Орлой гуртысь пиналъёс дышетскыны ветло Баграш-Бигра гуртысь шор ёзо школае.
Тагашур гурт

Тагашур — Татарстан Элькунысь, Балтаси ёросысь гурт. Со интыяськемын 30 километрлы палэнын Шемордан чугун станциялэсь. 
Гуртлэн кылдэмез сярысь ымысь ыме, пельысь пеле верало. Соин котькуд гуртын улӥсь адями веран быгатоз, кызьы со кылдэм. Вуж Ципья гуртысь кӧня ке семья пегӟыса, шур дуре сьӧд нюлэс пушкы интыяськем. Отысен ик кутске Тагашурлэн историез. Шур дурын трос туг (хмель) будэмен, шурез Тугошур нималлям, гуртлы солы тупась ним сётӥллям.
Ватка кун университет

Ватка кун университе́т (ӟуч сямен "Вятский государственный университет") — 1963 арын кылдытэм Кировысь университет.
Кыква (Якшур-Бӧдья ёрос)

Кыква гурт интыяськемын Якшур-Бӧдья ёрослэн огпал сэргаз (матын Шаркан но Эгра ёросъёслы). Гуртлы матын интыяськемын мувӧй поттонъя Киенгоп комплекс. Кыкваын 6 ульчаез, вань покчи классъёслы школа но нылпи сад. Гурт шорын ик интыяськемын 2 вузкаронни, СДК. Татысен Вотка шур ӧръяськыны кутске.
Гуртлэн кылдэмез сярысь калык пӧлын таӵе легенда ветлэ. Огпол одӥг пиосмурт аслыз корка пуктыны инты утчаса ветлэ вал. Шедьтӥз туж чебер кыралэз, кытын одӥг шурысь, кыклы люкиськыса, пичи ошмесъёс пото вал. Тӥни самой со шуръёс вискы пиосмурт ас корказэ пуктӥз. Берло отысь быдэс гурт пӧрмыны кутскиз, нош нимазы сое — Кыква («кык вай»). Али дыре гурт пичиёме, калык кулэсме.
СОФИН

СОФИН (ӟуч. «Союз освобождения финских народностей», «Финн выжыысь калыкъёсты мозмытон союз»)
Горд Сяська гурт

Горд Сяська (Красный Цветок) интыяськемын Татарстан Элькунын, Кукмор ёросын. Азьвыл бусыосын туж трос горд сяськаос будӥллям, соин ик гуртлы сыӵе ним сётӥллям.Та гурт 1921-тӥ арын кылдэмын. Нырысетӥ улӥсьёс Вуж Кня-Юмья гуртысь вуэмын.
Горд Сяська гурт туж пичи,али отын 19 семья улэ.Со "Рассвет" агрофирмае пыре. Ёрос центрозь 30 иськем пала. Пиналъёс Нырья черкогуртэ дышетскыны ветло. Гурт калык муш вордонэн сюлмысь выре.
Мешер (Завьял ёрос)

Мешер () — Удмуртиысь Дэри ёросысь гурт. Пыре «Изгурт» муниципал кылдытэтэ. Ёрос центрлэсь гурт ог 8 иськемын интыяськемын, нош Иж карлэсь — 17 иськем пала. Мешерын 4 сю котырын улӥсьёсыз, вань вузаськонни, эмъяськонни, нылпи сад. Дышетскыны пиналъёс 2 иськем бускель гуртэ — Изгуртэ ветло. Отын ик интыяськемын администрация, лулчеберетъя юрт. Тросэз Мешерын улисьёс ужаны ветло Иж каре.
Пересьёслэн верамзыя, Мешере ныресетӥ улӥсьёсыз вуизы Чимошурысь, соин ик гуртлэнт бадӟымез ульчаез нимаське Чемошурской шуыса.
Пыӵанка

Пыӵанка () — Удмуртиысь гурт, интыяськемын Дэри ёросын, Дэри черкогурт вӧзын. Пыре Завьял гурт поселение. Кылдэмын 1747 арын. 
Гуртлэн нимызлэн кылдэмез пумысен вань таӵе веран: "Одӥг пол гуртэ кӧлыны пыриллям тодмотэм адямиос, та гуртын улӥсь калык доразы кӧлыны кельтэм та куноосты. Ӵуказеяз табере юало соослэсь кыӵе кӧлэмзэс, нош соос шуиллям: "Быдэс уйбыт милемыз пыӵъёс куртчылӥзы". Та учыр бере, гуртлы сыӵе ним понӥллям.
Али дыре гуртын вить ульча. Городлы матэ луэменыз, гурт «будэ но будэ». Улӥсьёслэн лыдзы тямыс сю пала, но со котькуд ар йылэ.
Туймыйыл

Туймыйыл () — Алнаш ёросысь одӥгез бадӟым гурт. Калыкын вакчияк Туймыл шуо.
Нимыз гуртлэн герӟаськемын Туймы шурлэн нимыныз, кудӥз бызе гурт пыртӥ но басьтэ кутсконзэ гуртлэсь ӧжыт гинэ вылӥын. Кылдэмез Туймыйыллэн герӟаськемын батыръёсын, кудъёсыз вуиллям та гурезё-нюлэсо-шуро палъёсы интыяськон инты утчаса.
Туймыйыл гурт сярысь тырмыт тодонъёс шедьтыны луоз али гинэ поттэм книгаысь «Туймыйыл — у истоков Тоймы реки», кудӥз быдэсак сӥземын солэн историезлы, калыкезлы но лулчеберетэзлы. Кылдытӥсез но луэ гуртын улӥсь гажамон арлыдо мурт — Мишагай (Пачей Миша) — кудӥз трос дыр ӵоже люкаса возем гуртын ортчись воштӥськонъёс сярысь материал.
Туймыл гурт — вордӥськем шаерез тодмо удмурт гожъяськисьлэн Василий Садовниковлэн, Удмуртиысь культурая министрлэн В. М. Соловьевлэн. Гурт пыре «Прогресс» колхозэ, луэ солэн шорыз. Туймыйылын 300 палан хозяство. Школаын 100 мында дышетскисез (отчы дышетскыны ветло на Вишур но Шубино гуртысь пиналъёс).
Вуж Салья

Вуж Салья (Салля, Салья) гурт () — Удмурт Элькунысь одӥгез чебер удмурт гурт. Со интыяськемын Кияса ёрослэн лымшор палаз. Гурт пыртӥ бызе Тайвади (Кырымлинка) шур. Вуж Салья гурт ёрос центрлэсь 20 иськемын интыяськемын, нош Ижкарозь — 87 иськем.
Та гуртын кырӟаны яратӥсь калык улэ. «Кырӟан — со милям эмъюммы», — шуо гурт-калыкъёс. Соин ик, та нуналозь, гуртын улӥсьёс возё улоназы вашкала удмурт кырӟанъёсты.
Соловьёв, Владимир Михайлович

Владимир Михайлович Соловьёв — Удмурт Республикаысь культурая министр. Вордӥськемын Алнаш ёросысь Туймыйыл гуртын 2-тӥ толшоре 1963-тӥ арын.
Батуев, Эрик

Эрик Батуев (зэмос нимыз Валерий Николаевич Батуев; вордиськиз 23 куарусёнэ 1969, Симанки (Куштошур) гуртын, Дэри ёросын, Удмурт АССР — кулиз 31 южтолэзе 2002, Муско) — удмурт кылбурчи, писатель, журналист (дуннелы тодмо луиз «ӟырдыт точкаосысь» репортажъёсыныз).
1975 — дышетске Пуро-Можгалась Пичи Пурга ёросысь начальной школаын.
1976—1983 — дышетске санаторной школаын Сарапулын (3—4 кл.) Брангуртысь шор ёзо школына (5—6 кл.), собере нош Сарапулын (7—8 кл.)
1980-тӥ аръёслэн кутсконысеныз печатла нырысь кылбуръёссэ, веросъёссэ, новеллаоссэ «Дась лу!» газетын.
1984—1987 — дышетске Можгаысь ветеринарной техникумын, Можга педучилищеысь литературной кружоке ветлэ.
1987—1988 — ветеринар луыса ужа Выль Казьмас гуртын (Дэри ёрос).
1988—1990 — армиын Хабаровской улосвылын.
1991—1996 — дышетске МГУ-лэн журналистика факультетаз, 1996—2001 г. — аспирант. Ужа «Аргументы и факты» газетын. Озьы ик вал быремын парламентской корреспондент.
1994 — Валерий Батуевез куто Россиысь писательёслэн Союзазы
1995 — нырысети кылбуръёсын бичетэз потэ — «Гольык» (Обнаженность). Ветлэ стажировкае Италие. Командировкаосы сое лэзьяло Чечняе, Таджикистанэ, Турцияе, Афганистанэ, Югославияе (Косово), Иранэ, Палестинае, Израиле. Чечняын дыръяз сое контузить каре.
1996 — потэ кылбур бичетэз «Тень моей жизни».
2000 — потэ кылбур бичетэз «И по венам из сердца уходит любовь…»
2001, 2002 — «Поэты Москвы» антологие (сост. Альмира Уральская) пыро Валерийлэн кылбуръёсыз
2002 — «Лучшая статья» номинациын Валералэсь Палестина сярысь «Война обетованная» статьязэ пусъё, солы сёто журналисткой премия.
31 южтолэзе уйин Эрик Батуев виемын вал Мускоын аслаз квартираяз. Соку со ужа вал «Московские новости» газетын спец-корреспондент луыса.
Май 2003 г. — "таланто кылбуръёсыз но яркыт публицистикаез понна, дисьтись журналист но поэт луэмез но геройлыкез понна Валерий Батуев (кулэмез бере ини) пусъемын Мускоысь писательёслэн Союззылэн «Венец» премиеныз.
2004 — Удмуртиын Эрик Батуевлэн произведениосыз пыртэмын школьной программае.
2005 — Дэри ёрослэн администрациез радъяз котькуд ар сётиськись Эрик Батуевлэн нимо премия сётон.
Кулэмез бере поттэмын вал 2 сборникъёс: «Уйшор вуюись» — 2005 арын но «Сюлэмлэн сэрего яръёсыз» — 2009 арын.
Кылбуръёсыз но веросъёсыз печатламын вал таче журналъёсын но газетъёсын: «Книжное обозрение», «Луч», «Смена», «МК-Воскресенье», интернет-изданиосын.
Журналист луыса ужаз «Аргументы и факты», «МК», «Время МН» газетъёсын.
Пичи кар

«Пичи кар» — Турциын поттэм драма жанръем кино. Режиссёр: Нури Бильге Джейлан
Ма сярысь.
Пичи карысь одӥг турецкой семьялэн историез. Киноын возьматэм учыръёс быгатысалзы одӥг нунал куспын но ортчыны, но кино кутскыку ӵукна, куке пиналъёс дышетскыны мыно, — педлон лымыё но шундыё тол, нош кинолэн пумаз - ӝытазе, бер гужем: семья бусы дурын тылскем дорын люкаськемын.
Кино — сьӧд но тӧдьы буёло. Эстетикаезъя кино матын луэ Антониолэн, Бергманлэн но Тарковскийлэн киноосызлы. 
Та кинолы вылӥ дунъет сётемын Берлинысь, Анжеысь, Стамбулысь но Токиоысь кинофестивальёсын.
Гербер

Гербер, Гершыд (мукет нимъёс: геры бере, геры шыд) – Гужем нунал берытскон вакытэ, музъем ужъёс бырем бере, удмурт гуртъёсын шулдыр юондыр-юмшан ортчытъяллям. Калыкмес Христос Инмарлы вӧсяськыны пыртэмзы бере, соослэн та вашкала юмшанзы интые, черк Петро нунал шуиськись праздниксэ пусйыны косэ. Мукет праздникъёсы сямен ик, та нуналэ нырысь вӧсяськиллям, йыр-пыд сётонъёс ортчытъяллям, собере вӧсь нерге ветлӥллям. Туала вакытэ куд-ог гуртъёсын та юмшан луэ гырон быдтон праздник бере одӥг арня ортчыса но кыстӥське 5 – 7 нунал. В. Е. Владыкинлэн ивортэмезъя, рос-прос языческой сямъёс возисько на Удмуртиысь Алнаш ёросысь Кузёбай гуртын но Татарстанысь Огырчи (Агрыз) ёросысь Варклед-Бӧдья гуртын. 
Татарстанысь Варклед-Бӧдья гуртоос верамъя, вирнуналэ праздникез кутскыны уг яра. Нырысетӥ нуналаз мӧйыос узьым кизем бусые мыно. Отын соос вӧсясько, сьӧразы ваем няньзэс но нӧкы вӧйзэс вӧсяло, собере соосыз музъеме копало, ю-нянь мед удалтоз шуыса. Кыкетӥ нуналаз мыно вӧсяськыны юри котыртэм интые, сьӧразы озьы ик нуо нянь но вӧй. Татын тылско, нош ик вӧсяло ваем сиёнзэс. Ваньзэ тае бинялто тӧдьы етӥн ӝоккышетэ, кудзэ трос ар талэсь азьло куизы юри таче вӧсяськонъёслы. Нянез но вӧез нуназе бере ваё быръем интые но кельто соосты ӝытозь выль кызьпу вайёсын вӧлдэм турын вылэ. Та вайёсыз котькуд нунал вошъяло. Уж бере та котыртэме быдэс гурт люкаське. Нылкышноос дӥсяло юмшан удмурт дэремъёссэс, пиосъёс но воштӥськем дӥсенызы вуо. Одӥгзылы но йыртэмпол лыктыны уг яра. Вӧсям нянез но вӧез доразы нуо, соосыз быдэс семья куспын люко. Куинети нуналаз лым пӧзьто, солы вандо така яке ыж. Таяз учыре но нянь но вӧй вӧсяло. Тылско мукет тупатэм интыын. Вӧсясь котькуд нунал вошъяське. Сое азьвыл ик быръё. Ньылетӥ нуналэ Мукылчинлы сьӧд така вандо, ӝук пӧзьто. Лыоссэ, йырзэ но пуштӥрлыкъёссэ музъеме гудо. Ӝытазе татчы быдэс гурт люкаське. Витетӥ нуналэ – йыбырттонэ – Инмарлы ыж но кык ӟазег вандо, нош ик лым пӧзьто. Вӧсьсы бере вӧсясь пуньыен лымез тылскеме кисьта, отчы ик сӥльзэ но кӧня ке куя. Та нуналэ ик кылем арлэсь вайёсты но куаръёсты куинь тыскемъёсын суто. Вань лыктэмъёс черодэн соос доры матэ кариськыса йыбыртто. Собере ортчытӥське люгезь вӧсян – котькуд юртысь бичам уксёез вӧсян. Со коньдон сётиське пудо-животсэ вӧсяны висъясь адямилы. Куатетӥ нуналэ – Акташ вӧсяськонэ – вань люкаськемъёслы сӥлен куарняньёс сётъяло, сӥль лымын ӝук пӧзьто, дэмен сиё соосыз. Бергес куарняньёсыз нуо кыз выжые но йыбыртъяло отын. Собере, соосыз басьтыса, доразы берто. Сизьыметӥ нунал – куяськон – берпуметӥ. Соку ош вандо, но уг ни вӧсясько. Пӧзьто сӥль лымын чабей ӝук. Кызъёс выжые куяло пудо-животсылэсь лыоссэ но кӧня ке пуньы ӝук. Котькуд семья буре вае аслэсьтыз кулэм чыжы-выжыоссэ.
Валишин, Роман Галяскарович

Роман Галяскарович Валишин (1937—1979) — тодмо удмурт прозаик.
Р. Валишинлэн вазь кошкемез котьку но шӧдӥськоз. Туннэ но шал-шал буш солэн интыез; улонамы уг тырмо писательлэн чылкытэсь малпанъёсыз, визьмо но зэмлыко кылъёсыз, дуннелэсь яраоссэ тужгес но сак шӧдӥсь сюлмыз.
Роман Валишин вордӥськиз Башкириысь Вылӥ Тыхтем гуртын. Тани кызьы гожтэ со пичи дырыз сярысь аслаз дневникьёсаз:
«Нырысь тямыс аръёс мынам та вакчи улонам ортчизы туж секыт, сютэм война аръёсы. Бен, секыт, туж секыт вал соку улон: ӟег няньлэсь мон шöмзэ но, зынзэ но öй тодылы, нош чабей нянь сярысь вераськонэз но ӧвӧл, йӧл-вӧй озьы ик ӧй вал (скал кулӥз), нош пушнер куаръёсын пӧзьтэм шыд вылын кема-а азьлань мынод?! Милям кӧтсюмаммылы чидатэк бӧрдэммы шоры учкыса, анайлэн но, пушкыз тыремен, кисырскем бам вылаз ошмес ву кадь чылкыт но зарезь ву выллем кузьыт синвуосыз быльыраса потозы вал. Ӧвӧл, со сярысь секыт вераны… Собере мон дышетскыны мынӥ. Сизьыметӥ классэз быдтэм бере, анай кулӥз… Собере нош ик дышетскон…»
Р. Валишин нырысь педучилищеын дышетске, собере Удмурт пединститутэз йылпумъя. Грах ёросысь школаын дышетüсь но директор луыса ужа, ёросысь газетын тырше. Берло Ижкаре лыктэ но «Советской Удмуртиын» но «Молотын» ужа.
Роман Валишин усто тодосчи луысал, дыр: дышетсконзэ йылпумъямез бере солы аспирантурае пырыны дэмлазы вал. Но со чеберлыко произведениос гожтон удысэз бырйиз.
Гожьяськыны кутскиз кылбуръёс бордысен, нош вакчи дыр ортчыса, валаз: кылбур гожъян — солэн ужез ӧвӧл. Со ассэ прозаын шедьтӥз, устоосыз пӧлысь устоез луиз. Кин ке но синмаськымон веросчи луэ, нош бадӟым жанръёсын ассэ уг возьматы. Мукетыз автор верос пыр бадӟым эпической произведение гожтыны дасяське. Р. Валишин огкадь усто ужаз пичи но, бадӟым но жанръёс бордын. Со туж умой шӧдылӥз верос жанрлэсь «сӥльвирзэ». Тросэз соос пӧлысь, чылкыт, чебер, югыт сюлмо адямилэсь мӧзмыса, гожъямын. Потӥзы «Вальс», «Выль лымы», «Родники», «Первая осень» нимо веросъёсын сборникъёсыз.
Р. Валишинлэн сюлмыз 42 аресказ жугиськемысь дугдӥз…
Михаил Покчи-Петров

Михаил Покчи-Петров (зэмос нимыз "Михаил Петрович Петров") вордскиз 1930 аре Можга ёросысь Бадӟым Сибы гуртын.
Можга педучилищеез йылпумъяса, со Удмурт пединститутэ пыре, отын одӥг ар дышетске но Москваысь театральной искусствоосъя институтэ мынэ.
Бертэ, режиссёр луыса, Удмурт театрын спектакльёс пуктэ («Чукдор», «Вуж Мултан» но мукет), ачиз ик рольёсты шудэ. Г. Корепанов-Камскиен, Г. Корепановен но мукетъёсыныз кырӟанъёс гожъя, радиоын ужа. Кылбуръёсын «Тодматскон» но «Малпаськон» нимо бичетъёс поттэ. Но сое лек адӟон возьма вылэм: пыласькыкуз, зымон сяменыз, сюрлызэ чигтыса, кулэ.
«Со бурдъёссэ гинэ вӧлъяз вал ай, нош лобӟыны ӧз вутскы». «Аратэм пужым пу сямен, кужмо гомаз, ӝуаз, дыртӥз. Со улонысь кобыен омыръям сямен лодсаз вань умойзэ, кулэзэ, чеберзэ». Тазьы гожто удмурт писательёс М. Покчи-Петров сярысь.
М. Покчи-Петров туж эшъяськылӥз Гай Сабитовен. Со ик солы «Покчи» ним кутыны дэмлам, малы ке шуоно Михаил Петров удмурт литератураын вал ини. Нырысь, пе, сюлэмызъя ӧй вал, малы ке шуоно еж луэмзэ, пе, возьматэ, нош берло дышем.
Одӥгез тодмо кылбурез:
Кык сяськаос.
Тудвуос ортчыса, кезьытъёс бырыку, 
Тулыс куазь дуннеез улӟытон вакытэ,
Возьвылысь бадь улэ вож турын потыку,
Кык лемлет сяськаос ӝужазы вал артэ.
Одӥгез льӧль сяська сокем ӝог ӝутӥськиз,
Шӧдыны но ӧз луы солэсь будэмзэ — 
Ваньмызлэсь ик азьло усьтӥськиз,
Возьматскиз,
Шундылэн син шораз мальдытӥз льӧль бамзэ.
Кузь будэм мугорзэ тӧл азьын сэзь шоназ, 
Ӵук лысву шапыкез бичалляз ки вылаз. 
Вӧзысьтыз турынэз нош ватӥз вужераз,
Вож куакысь уӵыпи но сое кадь данъяз.
Мукетыз нош сяська тэк будӥз ас понназ, 
Котыраз пушйизы турын-куар эшъёсыз. 
Со будӥз но чебер усьтӥськиз ас дыраз,
Музъеме пыдлогес кошкизы пыдъёсыз.
Зор бере куар вылысь лыс вуэн мисьтаськиз, 
Пилемо куазь дыръя юн мӧзмиз шундылэсь,
Тол шорын эшъёсыз пӧлын ик веттаськиз, 
Тусбуйзэ уноез ӧз но адӟе солэсь.
Одӥг пол лек пужмер шӧдтэк шорысь усиз, 
Музъемлэсь вӧсь луись бам вылзэ чепыльтӥз. 
Чеберез льӧль сяська соку ӝог кусӥнскиз, 
Нош востэм будэмзэ турын-куар шобыртӥз.
&lt;Удмурт литература: 7-тӥ класслы учебник-хрестоматия /Дасяз С.Т. Арекеева. - Ижевск: Удмуртия, 2004.&gt;
Сэдык

Сэдык — асьме пала тулысэз ваись тылобурдо. Лыктэ со тюрагайёсын ӵош, куддыръя лымы вылэ ик вуэ. Котьку интыяське вулы матэгес.
Солэн кузесь но сюбегесь тылыосыз туж чебер такъя кылдыто. Мумы сэдыклэн такъяез вакчигес.
Лоба туж сэзь, омырын олокыӵе но «цирковой» номеръёс лэсьтэ. Лобакуз но, ветлыкуз но такъяеныз шудыны быгатэ: я шонерак выллань ӝутэ, я лэзе.
Сэдык — сак тылобурдо. Пуныосты но ӟичыосты адӟонтэм каре, куд-ог дыръя соос вылэ урдскылэ но. Бурдо сьӧсьёсын но ожмаськемзэ адӟыны луэ. Нош кропотлэсь кышка: вуэ зыме. Ӵем дыръя та тылобурдоез чарланэн (чайкаен) сурало. Сэдыкез тодманы луоз такъяезъя. Та тылобурдоез пезык, тэзык, эсэдык но шуо на.
Кедров, Филипп Григорьевич

Филипп Григорьевич Кедров (1909—1944) — удмурт гожъяськись.
Вордӥськиз Филипп Кедров Алнашын. Атаез улонысь вазь кошкемен, анаез куинь нылпиоссэ огназ будэтоно луиз.
Филипп Кедров, Алнаш школаез йылпумъямез бере, Можга педтехникуме пыре, школаын но газетъёсын ужа. 1931-тӥ арын, Горд Армие мыныса, Ф. Кедров одӥг ар ӵоже командиръёсты дасян курсъёсын дышетске. Ӵапак война кутскемлэсь азьло, 1939-тӥ арын, Удмурт пединститутэ пыре. Гожъяськыны ноку но рос-прос дырыз ӧй вал ке но, лыдӟисьёсызлы трос кылбуръёс, пьеса, «Катя» повестьсэ кельтӥз. Нош кӧняез гожтытэк кылиз, дыр! Шонер пусъе удмурт кылбурчи Иосиф Иванов: «Война трос нылпиосты гинэ вордскытэк ӧз кельты, со вордскытэк кельтӥз трос-трос устоесь произведениосты но».
«Бырыны кылдэм ке, эн чигиськелэ, дуноосы мынам. Тодэлэ: йырме понӥ дормы понна. Ути яратано калыкме, тӥледыз, матысьёсы но гажаноосы. Озьы ке но оскисько: вормыса берто. Тӥляд Филиппты». Филипп Кедровлы ож тылӝуысь берытсканы ӧз кылды. Нош кӧня секытэсь фронтовой сюресъёсыз ортчиз со, кадровой офицер, войналэн нырысетӥ нуналъёсаз ик ожтылэ пыриськыса: ньыль пол сӧсырмылӥз, котыртэме шедьылӥз, ӝыны ар ӵоже партизан отрядын ожмаськиз. Быриз 34 аресказ, Белоруссиысь Новинки гурт дорын ротазэ атакае ӝутыкуз.
Но вераны быгатӥськом, Ф. Кедров али ке но улэп шуыса: гожъямъёсыз калыклэн сюлмаз. «Катя» повестез 1940-тӥ арын потэ. Со дырысен та повесть туннэ нуналозь лыдӟисьёслэн яратоно произведенизы луэ. 1961-тӥ арын Г. Корепанов та книгая «Наталь» нимо нырысетӥ удмурт опера пуктэ.
Советской Союзысь Коммунистической партия

Советской Союзысь Коммунистической партия () — СССР-ысь кивалтӥсь но одӥг гинэ шара партия; советской обществолэн кивалтӥсь но азьлане нуись кужымез, политической системаезлэн тыськотресэз луиз.
Партия кылдытэмын 1898 арын.
Эдэйгурт

Эдэйгурт () — Пичи Пурга ёросысь гурт.
Кин Эдэйгуртын улӥсьёс пӧлысь уг тоды меда гуртлэсь кылдэмзэ. Со вал сыӵе дыръёсы, куке удмурт музъем вылын шонаськыса сылӥзы нюлэсъёс, куке дӥсьтӥсь пӧйшурасьёс гинэ вуылӥзы татчы, кытын али сылэ гурт.
Одӥг пол Бадӟым Учаысь (Можга ёрос) пӧйшурась Эдэй вуиз та интыосы. Татын туж кельшиз солы ошмес, кудӥз али нимаське " Дада " ошмес шуыса. Малпаз со ошмес вӧзы корка пуктыны. Семъяеныз берен лыктэм бераз, ӧз шедьты ни со ошмессэ. Утчанъяз, со азе сюрылӥзы пичи шуръёс но ошмесъёс, но ӧй вал ни сыӵеез, кудӥз солы яраз. Озьы ветлонъяз со вуиз лапег яр дуре, кытысен потыны кутске вал пичи ошмес, берло со " Мырк " ошмес нимаськиз ини. Татчы ик Эдэй аслыз корка пуктӥз. Чебер но кужмо, шуо, Эдэй вылэм. Бадӟым Учаысен аслаз гуртаз вуытозь, пӧсь нянь но, пе, сӥяса уг вуы вал. Котыр адямиос но вуылыны кутскиллым татчы, юртъеръёс трос но трос луиллям. Нюлэсэз сайкиллям, гыриллям-кизиллям. Гуртлэн нимыз озьы Эдэйгурт луэм. Озьы кылдӥз Пичи Пурга ёросысь одӥгез гурт.
Мырк ошмес али но жильыртыса бызе на. Нош Дада ошмесэз адямиос шедьтӥзы ик. Со Тыло (Сыръезшур) гуртлы кутскон сётӥз.
Федотов, Михаил Иванович

Михаил Иванович Федотов (1958—1995) — тодмо бесерман кылбурчи но журналист.
Улэм-вылэмез.
Михаил Иванович Федотов вордӥськиз 7-тӥ коньывуонэ 1958-тӥ арын Яр ёросысь Ворца гуртын бесерман семьяын. Удмурт кун университетын филологияя факультетын дышетскиз. Тунсыкъяськылӥз наукаен, но кылбуран удысэз азьпал радэ потӥз. «Удмуртия» книга поттониын трос аръёс ӵоже ужатозяз Михаил Федотов ваньмызлэсь сямен удмурт писательёслэсь книгаоссэс редактировать кариз, авторъёслы юрттэм сяна, ачиз но соослэсь дышетскиз. Пӧртэм аръёсы «Кенеш» журналын, «Советской Удмуртия» газетын тыршылӥз. Флор Васильев нимо премилэн лауреатэз луиз. Кылбурчилы кема улыны ӧз кылды. Куамын куать арескын, секыт висьыса, со улонысь кошкиз.
Творчествоез.
Михаил Иванович улытозяз поттэ 3 кылбур бичетъёссэ: 1986 арын «Тӧдьы юсьёс берто», 1988 арын «Берекет» но 1991 арын «Вӧсь». Кулэмез бере кузпалыз но эшъёсыз потто 2 кылбур бичетъёссэ: 1998 арын «Вирсэр — Пульс» но 2008 арын «Ӝуждала».
Нырысь книгаосызъя ик («Тӧдьы юсьёс берто», «Берекет») шӧдиськиз, М. Федотов дано улосвылчиезлэсь Флор Васильевлэсь йылолъёссэ азинтыны тырше шуыса. Пумен солэн кылбуран дуннеез аспӧртэмлыко луиз, «Вӧсь» книгаын азьпал радэ потӥз сыӵе лирической герой, кыӵеез удмурт лирикаын ӧй вал на. Со адями — трагической шӧмо; котырысь улон «сэрего» но «сьӧлыко» луиз бере, герой но ассэ «сэрего», «сьӧлыко» шуиз, сыӵе синмын ик дуннемы но шоры учкиз («Шедьтӥ, лэся, аслым берпум сэрег…»). Озьы пӧрмо яркытэсь психологической суредъёс. Кылсярысь, «Мон пырисько кезьыт вуэ…» кылбурын меӵак гожтэмын: «Лушкем кужым кыске кужмо, / Маке лекез вырӟе пушкам», герой ас лул-сюлмысьтыз пеймыт-кезьыт кужымъёсты вормыны но шунтыны ӝутске. «Укмысэтӥ этажысен» кылбурын сопал но тапал дуннеослэн интыенызы воштиськемзы озьы ик вапуммылы аспӧртэм дунъет луэ.
Оглом учконо ке, М. Федотовлэн кылбур книгаосаз куинь пӧртэм дунне возьматэмын. Одӥгез — уйпал Удмуртиысь вордӥськем палъёсыз, со «Берекет» книгаын возьматэмын бесерман дуннелы матын. Кыкетӥез — туала город, кытын герой аслыз пырон инты уг шедьты, отысь пегӟыны тырше. Куинетӥез — асэныз кылдытэм дунне, «берпуметӥ сэрег», пуштросэзъя со миф дуннелы матын. Вашкала мифъёсты, осконъёсты выль сямен валэктэменыз ик Михаил Федотов тужгес но аспӧртэмлыко луиз.
Кылбурчилэн тросэз малпанъёсыз быдэсмытэк кылизы. Соос пӧлысь одӥгез — бесерманъёслэн улонзы сярысь роман гожтон. Котьма ке но туала лыдӟись, В. Л. Шибанов верамъя, кылбур книгаосын тодматскыса но со романэз «шӧдыны» быгатоз. Сакгес гинэ учкыны, мургес гинэ малпаськыны кулэ.
"В. Л. Шибановлэн «Вапумъёс чигиськыку…» статьяезъя"
Иванова, Степанида Степановна

Степанида Степановна Иванова (вордӥськиз 1927-тӥ арын 29-тӥ гудырикошконэ) Кизнер ёросысь Шор Тыжма (Средняя Тыжма) гуртын. Нылмуртлэн егит дырыз ортчиз секыт война аръёсы. Соин сэрен солы сизьым классэз гинэ йылпумъяно луиз. Озьыен, дышетскемез укыр трос ӧй вал, но узыр вал улонэз.
Будӥз со трос нылпиё семьяын, сизьым кузя нылпиоссы вал. Война аръёсы туж курадӟыса улӥллям, кураськыса но ветлӥллям. Анайзы вазь, 50 арескын, улонысь кошке, атайзы нылпиёссэ одӥгназ будэтэ.
Нырысь-валысь Степанида колхозын ужаз, собере, анаез кулэм бере, гуртоос сьӧры Тыжмаысь кошке. Улон сюрес сое вуттэ Свердловск улосысь Первоуральск городэз лэсьтонэ. Семья кылдытыса но ӟеч улонэз ӧз адӟы. Берло аръёссэ улӥз Матӥ сузэрез дорын.
С. Иванова нырысетӥзэ печатлаське 17 арескын «Советской Удмуртия» газетын, со вал «Комсомол сярысь частушкаос». Ида (озьы нимазы сое гуртазы) туж тунсыкъяське вал частушкаосын. Миша выныныз но Матӥ сузэреныз ӵош такмакъёс гожъяса лэзьылӥзы ижкарысь УдНИИ-е. Соос али но возисько институтлэн архиваз. Удмурт кырӟан ик вуттӥз, шуыны луоз, Степанида Ивановаез лирика удысэ.
Ужаз Ижевскысь типографиын, андан поттон заводын, Первоуральск городэз лэсьтонын. 1952-тӥ арысен ужаз чугун сюрес вылын. Литературае со пыриз кылбурчи луыса.
Степанида Ивановалэн кылбурет дуннеез туж тунсыко, тужгес но яратонэз капчи юморен возьматӥсь кылбуръёсыз. Соос лыдӟисьлэсь мылкыдзэ югдыто, либато, шумпотто. Малы ке-а уноез луизы калыклэн яратоно кырӟанъёсыз, кылсярысь: «Сьӧрлось туган», «Ой, эсьмаса, эсьмаса», «Вож тылъёс» но мукетъёсыз. Кылбуръёссэ лыдзыса, чик но уд малпа, макем секыт но курыт вал солэн адӟонэз.
"«Жингыртӥсь возь вылъёсысь»" нимамын Степанида Ивановалэн лирической кылбуръёсын бичетэз. Со потӥз 1961-тӥ арын.
Чжуанъёс

Чжуанъёс (Чжу. "Bouчcueŋь / Bouxcuengh")
Виноградова, Елена Марковна

Елена Марковна Виноградова (1967) ― удмурт кылбурчи, журналист, Кастрен премилэн лауреатэз (2002).
Улон сюресэз.
Елена Марковна вордскемын 1967-тӥ арын 27-тӥ толшоре Алнаш ёросысь Елкибаево (Актэмыр) гуртын. Дышетскиз Байтэрек нимо шор ёзо школаын. Пичи дырысеныз ик гожъяськон удысэн тунсыкъяськыны кутскиз. Нырысь кылбуръёссэ 3-тӥ классын дышетскыкуз гожтӥз вал. Соку ик тодматскиз "Дась лу!" газетэн. Берлогес печатласькыны кутскиз "Советской Удмуртия" газетын. 
Школазэ йылпумъяса, Удмурт Кун университетысь кылтодосъя ёзэтаз дышетскиз. Д.А.Яшинлэн кивалтэмез улсын радъям удмурт литературно-творческой кружокын гожъяськонзэ волятӥз.
Университетэз йылпумъяса,1989–1992 аръёсы Кияса ёросысь школаын дышетӥсь луыса ужаз. Собере улонзэ герӟаз журналастикаен. 1992 арысен "Удмурт дунне" газетын ужаз. Мылысь-кыдысь пыриськылӥз «Дэмен» но «Удмурт кенеш» огазеяськонъёслэн ужазы. 
Али улэ но ужа Ижкарын.
Елена Виноградовалэн кылбуръёсаз пӧртэм темаос ӝутӥсько: яратон, вордӥськем шаерез гажан, огшоры улон но мукет. Ӵемысь чуръёсаз шӧдӥське ӝожмыт мылкыд, улон но туннэ нуналысь ужпумъёс сярысь малпаськытэ.
Party for Everybody

Party for Everybody — Брангуртысь песянайёслэн кырӟанзы, кудэныз cоос Бакуын Евровидениын выступать карозы.
Кылдытон.
Коллективлэн кылъёсызъя, кырӟанлэн удмурт кылын кылъёссэ соос асьсэос гожтӥзы, а англи люкетсэ одӥг тодмо британ гожтэм. "Мон авторлэсь нимзэ уг вера, вераны уг быгаты, со ӟуч ӧвӧл", — вераз "Комсомольская правда" газетлэн корреспондентэзлы коллективлэн кивалтӥсез Ольга Туктарёва. Крезьгурез гожтӥз тодмо крезьгурчи Виктор Дробыш, кинлэн студияз та кырӟан гожтэмын вал. Тунсыко, кырӟанлэн удмурт но англи кылъёсыз быдэн гожтӥзы: ку Брангуртысь песянайёс гожтэм текстэнызы студие вуизы, англи кылын вариант но дась вал ни. Ку песянайёслы англи кылъёсты берыктӥзы, соос, Туктарёвалэн кылъёсызъя, абдрамон лэсянэз шедьтӥзы.
"Ми кырӟаськом, гур эстӥмы, нянь котӥмы, тӧдьы ӝӧккышет валимы но ас нылпиосты гуртэ витиськом шуыса. Но вераськом, нылпиосмы гуртэ вуылӥзы шуыса, шулдыръяськом но эктом".
Дышетыны англи кылъёсты Брангуртысь песянайёслэн интервьюзыя соослы чик секыт ӧвӧл вал.
Сан-Паулу

Сан-Паулу (порутгал кылын São Paulo) — лышмор Бразилиысь кар, Сан-Паулу федераци штатлэн шоркарез.
Брангурт

Брангурт () — Удмуртиысь Пичи Пурга ёросысь черкогурт, пыре Яган-Докъя муниципал кылдытэтэ. Улӥсьёсыз – 658 адями (2011).
Удмурт нимъёс

Туала вакытэ удмуртъёс тросгес куто ӟуч христиан нимъёсты, соослэсь веранзэс ас сяменызы вошъяса. Юнверан котьку сямен берпуметӥ слог вылэ пуктэмын, кытын со вал оригиналын. Зэм, официальной документъёсын кутӥсько ӟуч «прототипъёс».
Со сяна, дохристианской нимъёс кутӥськыны азьланьтӥсько, ӵемысь удмурт кылын пудо-животъёсты но тылобурдоосты возьмато, кылсярысь Атас, Балян, Гондыр, Койык, Пислэг, Сяла, Туливит, Чучыбей, Юбер, Шырчик, Паля, Тутыгыш, Какся, Дыдык, Сэдык, Жакы, Куажы, Кайсы.
Чын удмурт нимъёс.
Пиосмурт нимъёс: Дзянкей, Камай, Курбанай, Апас, Есекей, Едей, Будя, Бекельдей, Тукташ, Дзюйка, (И)Зянхват, Бегеней, Келдык, Туктар, Падек, Зяндерыш, Датугым, Бекта, Дзямемет, Абыл, Абей, Агым, Адай, Аданаш, Адыр, Азиян, Азмак, Азьмакет, Айсулы, Айтэмыш, Акбай, Акзян, Акки, Акман, Акмая, Аксабей, Аксябей, Акчубей, Ядыгар, Яги, Язбике, Янчабей, Ярхей, Яркипей, Кайсы, Сяськабей, Чачабей, Зангари, Сезяй, Сяськан, Кокон, Койык, Сэдык, Донды.
Нылкышно нимъёс: Чима, Сетым, Дзусван, Узан, Зянсула, Шады, Бисултан, Нылка, Бегичань, Алмас, Чана, Италмас, Эвика.
Со сяна, учке:.
Удмурт фамилии
Вань странаосысь пролетарийёс, огазеяське!

«Вань странаосысь пролетарийёс, огазеяське!» () — революционной пролетариатлэн калыккуспо мереткылез, рабочей классез но вань странаосысь ужасьёсты огазеяськонлы революционной нюръяськонлэн знамяез улсы боевой ӧтён, пролетарской интернационализмзэ возьматэ.
Нырысьсэ Карл Маркс но Фридрих Энгельс та лозунгез веразы 1847 аре. Таиз ӧтён «Коммунистической партилэсь манифестэз» йылпумъя:
Коммунистъёс ас малпамъёссэс но шӧтъёссэс ватыны адӟемпотостэм ужен лыдъяло. Соос меӵак верало, меретъёссы быдэс та дыре мерлыко радэсэз кужмын сэрпалтонэн гинэ басьтӥсько шуыса. Кузёяськись классъёс Коммунистической Революциен мед зурекъялозы. Пролетарийёс соин жильыоссэс сяна номыре но уз ыштелэ. Нош соос басьтозы быдэс дуннеез.
ВАНЬ СТРАНАОСЫСЬ ПРОЛЕТАРИЙЁС, ОГАЗЕЯСЬКЕ!
Трпиня

Трпиня — Хорватиысь черкогурт но община.
Электрокыллюкам

Электрокыллюкам — удмурт электрон кыллюкам.
Красные Звёзды

Красные Звёзды (, ) — Беларусьысь рок-группа. Кылдытэмын 1993-тӥ арын Минскын.
Россиысь манет

Манет (; RUR) — Россилэн валютаез.
Тагашур гуртлэн кылдэмез

Та гуртлэсь кылдэмзэ герӟало Иван Грозныйлэн Кузон карез киултэменыз. Куке Поволжье музъемын улӥсь калыкез кужмысь черке пыртыны косэмын вал. Та сэрен калык пыдло нюлэс пушкы пегӟем. Кӧня ке семья интыяськем пичи гинэ шур дуры. Гуртлы Тагашур ним сётӥллям, малы ке шуоно, шур дурын трос туг будэм. Али но кылемын вашкала шай. 
19 даурын гуртын ужа ни вал школа. Ку со усьтӥськем нокин но уг тоды. 
Ог 100 корка лыдъяллям Тагашурысь война вакытэ. Война кутскон азьын усьтӥськем магазин. Пичиос трос луэмен усьтӥллям дет.сад. Соосыз дышетӥллям гожъяськыны, вуриськыны, тодматӥллям букваосын. Пичиосты возиллям ӝытозь.
Тросэз адямиос герӟаллям ас улонзэс колхозэн.
Тараканов, Иван Васильевич

Иван Васильевич Тараканов — удмурт но финно-угор филологи но литература удысысь дано тодосчи, тодмо кылчи, кылосбур тодосъёсъя доктор, профессор, Росси Федерациысь но Удмурт АССР-ысь наукаын сиё-дано ужась, Удмурт Элькунысь Тодослыко Академиысь академик.
Тараканов Иван Васильевич вордскемын 2-тӥ пӧсьтолэзе 1928-тӥ аре ТАССР-ысь Бавлы ёросысь удмурт Урсы (Урсыгуртын, ) гуртын крестьян семьяын. 1944-тӥ арын гуртысьтыз шоръёзо школаез йылпумъяса, та школае ик пичи классъёсысь нылпиосты дышетыны кельтэмын вал. 1948-1952-тӥ аръёсы Удмурт пединститутлэн удмурт отделенияз дышетскиз. Одӥг арзэ Бавлы шоръёзо школаын дышетӥз. Собере сое Удмурт научно-исследовательский институтэ ужаны ӧтизы. Нырысетӥ арзэ ужаз ӟуч-удмурт кыллюкам лэсьтон бордын.
1953-1958-тӥ аръёсы Иван Васильевич Турку университетысь аспирантураын дышетскиз. Тодмо финно-угровед кылчи, профессор Пауль Аристэ кивалтэм улсын 1959-тӥ аре гожтэ но уте кандидат диссертацизэ.
Кондратьева, Наталья Владимировна

Наталья Владимировна Кондратьева — филологи наукаосъя доктор, профессор, удмурт кылчи, Удмурт кун университетысь удмурт кылосбуръя факультетлэн деканэз.
Вордскиз 29-тӥ июне 1976-тӥ арын Пичи Пурга черкогуртын. Школаез йылпумъямез бере (1993-тӥ арын), Удмурт кун университетысь удмурт кылосбуръя факультетэ, удмурт-немец отделение дышетскыны пыриз. Дышетскон дыръяз пыриськылӥз пӧртэм научной конференциосы: межвузовской, республиканской, международной, студенческой. Дышетскыкуз ик ужаз Ижкарысь 56-тӥ номеро школа-гимназиын дышетӥсь луыса.
Университетэз йылпумъямез бере, 1998-тӥ арын, Наталья Владимировнаез ысто Турку университетэ (Финляндие) стажировкае. 1999-тӥ арын Удмурт кун университетэ «Россия Федерациысь калыкъёслэн кылъёссы (финн-угор но самоди кылъёс)» специальностья аспирантурае пыре. 2002-тӥ арын В. К. Кельмаковлэн кивалтэмез улсын «Выражение прямого объекта в удмуртском языке» темая гожтэм кандидат диссертацизэ уте.
2000-тӥ арысен ужа кылосбуръя но финн-угор кылтодонъя кафедраын. Финн кыллэн грамматикаезъя теоритической курсэз нуэ, удмурт кылэз дышетон историез но финн-угор кылтодонэ пыртон лекциосты лыдӟе. Квалификациязэ будэтон понна трос пол ветлылӥз стажировкае Венгрие но Финляндие (Хельсинки, Турку университетъёсы).
Наталья Владимировна 70 печатлам научной ужъёслэн авторзы луэ.
Пороз гурт

Пороз гурт () — Шаркан ёросысь гурт. Висъяське 5 ульча, али нунналы пуктисько трос выль коркаос. 
Гуртын вань школа, «Вуюись» нылпи юрт, ОАО «Восход» колхоз, 4 вузкаронни, «Елена» кафе, сельской администрация, почта но лыдзиськонни. Пуктиськиз выль нянь пыжон юрт но.
Пороз гурт (ӟуч Порозово) — Шаркан ёросысь гурт. Висъяське 5 ульча, али нунналы пуктисько трос выль коркаос.
Гуртын вань школа, «Вуюись» нылпи юрт, ОАО «Восход» колхоз, 4 вузкаронни, «Елена» кафе, сельской администрация, почта но лыдзиськонни. Пуктиськиз выль нянь пыжон юрт но.Муницыпал образованилэн кивалтӥсез луэ Чузов Александр Рудольфович.Колхозлэн кивалтисез-Хохряков Анатолий Григорьевич.ООО «Факел» предприятилэн йырыз луэ Софронов Александр Иванович. Гурт кылдэ 681 коркалэсь. Адямиез-1215.
Пороз гуртлэн кылдэмез сярысь легенда.
Та гурт кылдэм егит пиос яна потыса. Соос интыяськиллям Ягги шур дуре. Гурт кылдэм бере улисьёсыз пудо вордыны кутскизы, нош пороззы гинэ ӧй вал. Соку соос Мыддорин гуртэ тубыны малпазы. Уйин лыктыса пороззэс лушкаллям, нош кин та ужэз лэсьтиз медаз валалэ шуыса порозлы пыдаз кут дӥсяллям. Озьы, пе, пороз пытьы уз кыльы. Нош мукет гуртын улӥсьёс валаллям кин та сьӧд ужез лэсьтӥз, но та гуртын улисьёсты порозъёс шуыса серекъян кутскизы. Озьы ик гурт ним но кылдӥз.
Аниме

Аниме () — со анимация, кудӥз нырысьсэ потӥз Япониын 1917 арын. 
Нырысь со пичи фильмъёс гинэ вал. Кыстӥськизы одӥг минутысен витёзь. Нырысетӥ япон анимационой фильм лыдъяське «Набросокъёсын выль альбом» («Декобоко Син Гатё», 1917 ар) Декотена Симокаваен. Со мелэн суредаз сьӧд доска вылэ, собере суредъёсызъя туспуктэмъёс лэсьтӥз. 1920-тӥ аръёсы Япониын анимационной фильмлэн огшоры кузьдалаез вуылэ вал ни 15 минутозь. Со дыре котькуд анимациез суредаськись ас дораз пичи студиын лэсьтылӥз. Но кинематографической но кинопрокатной фирмаос асьсэлы та анимационной фильмъёсты возьматыны право басьтон понна коньдон но висъяллязы. Но вуэм уксёлэн лыдыз трос ик ӧй вал бере, аниматоръёс мультфильмзылэсь качествозэ лыдын воштылӥзы. Соос одӥг фильмез ик трос ар ӵоже поттыны ӧз быгатылэ.
Япон анимация трослы мукет американ мультфильмлэсь. Сое герӟаны луэ графикалэн но сюжетлэн мукет культурной традициосын. Анимеын уг шӧдӥськы мюзикллэн традициез американ киноосын кадь. Татын ваньмыз трослы серъёзнойгес, нош сюжетез драматичнойгес.
Аниме лэсьтӥсьёс технической экспериментэз ӵем уг кутыло, со понна трос дыр сюжетлы, персонажлэсь образзэ чебер но тунсыко лэсьтонлы висъяло. Соин сэрен анимеын дизайнеръёс бадӟымгес инты басьто аниматоръёсын ӵошатыса.
Символо-графической кыл анимеын но мангаын зол азинтӥськемын, шундыпуксён палась комиксъёсын но мультфильмъёсын ӵошатыса. Кӧня ке гинэ пусэн япон суредасьёс возьматыны быгато персонажлэсь мылкыдзэ яке характерзэ. Персонажлэн бадӟымесь синъёсыз луэ анимелэн валтӥсь тодметэз, кудӥз сое пöртэм каре мукетъёсызлэсь.
Пиосмуртлэн но ныллэн чеберлыкез сярысь валанъёс Япониын потӥзы VIII дауре. Татын сӥлы каро вылэм кышномурт чеберез. Сюбег ымныро, кузь йырсиё, векчи но лапег мугоро, бадӟым синмо нылашъёсты чеберен лыдъяллязы. «Пиштӥсь» синмо но кузь синлысэн персонажъёс нырысь потӥзы сёдзё-мангаын, малы ке шуоно япон традициын таӵе синъёсын адямиез чебер шуо вал.
Синъёс — со япон эстетикаын персонаж ымнырызлэн шор объектэз. Со возьматэ геройлэсь выль тодон-валан басьтыны дась луэмзэ. Соин ик бадӟым синъёс возьмато персонажлэсь пичи луэмзэ.
Шекспир, Уильям

Уильям Шекспир (; 1564—1616) — быдэс дуннелы тодмо англи драматург но кылбурчи.
Вергилий

Пу́блий Верги́лий Маро́н (; 70 — 19 асьме эралэсь азьвыл) — вашкала рим кылбурчи, рим поэзилэн классик.
Гомер

Гомер () — легендарной вашкала грек кылбурчи. «Илиада» но «Одиссея» автор.
Байрон, Джоржд Гордон

Джордж Ноэл Гордон Байрон (; 1788 — 1824) — англи кылбурчи.
Александр Македонской

Македон Александр (; 356—323 асьме эралэсь азьвыл) — македон эксэй, аргеадлэн династияысь. Со дуннелы кунез лэсьтӥз, кулонэз бере куашканэм. Быдӟым вашкалалэн полководец.
Атаез Филипп македон эксэй вал, мумыз Олимпиада эпир эксэйлэн нылэз. Со вордскиз македон шоркарын Пеллан. Солэн дышетӥсез Аристотель вал. Атаез кулон бере ожкалыкез кивалтӥз но Персияез басьтӥз. Собере со кутскиз Индияез басьтон, но ожгарчиослэн лекъяськон понна чигназ. Ӝоген Александр индия походлэн пумез бере кулӥз. Кулонэз бере полководецъёсыз империяез люкизы.
Наполеон

Наполеон I Бонапарт (, , ; 1769—1821) — Франциялэн император, быдӟым француз полководец но кун ужась.
Со вордскиз Аяччоын Корсика шоруӵын 1769 арын. 1785 арын со ожгар школаез быдэстӥз но лейтенант нимез басьтӥз. 1794 арын Тулон басьтон понна Наполеон генерал нимез басьтӥз. 1795 арын со Жозефинаен (генерал Богарнэлэн палкышно) кышнояськиз. 1796 арын со Италияын ожмаськиз, но 1798-9 арын Египетын. 1799 арын Наполеон ожкалыкен Францияе берытскиз но консул луиз. 1804 арын со Франциялэн император луиз.
Чингисхан

Чингисхан, зэмос нимыз Тэмучжин (1162—1227) — Монгол империез кылдытӥсь, хан, полководец.
Гитлер, Адольф

Адольф Гитлер (; 1889—1945) — национал-социализмлэн инъясь, Куинетӥ Рейх диктатор но фюрер, Кыкетӥ Дунне Ожлэн кивалтӥсь ожгар йырусь лысьтӥсь.
Вашингтон, Джордж

Джордж Вашингтон (; 1732—1799) — Америкаысь политик, Америкалэн Огазеяськем Штатъёсызлэн нырысетӥ президент.
Октавиан Август

Гай Ю́лий Це́зарь А́вгуст (; 63 асьме эралэсь азьвыл — 14) — рим кун ужась, принципатлэн инъясь, Рим Империялэн консул, трибун но цензор.
Ван Гог, Винсент

Винсе́нт Ви́ллем Ван Гог (; 1853—1890) — быдэс дуннелы тодмо нидерланд суредась.
Леонардо да Винчи

Леона́рдо ди сер Пье́ро да Ви́нчи (; 1452—1519) — Италиысь быдӟым суредась но учёной.
Толстой, Лев Николаевич

Лев Николаевич Толстой — быдӟым ӟуч гожъяськись. Вордскиз 28-тӥ гудырикошконэ (9-тӥ куарусёнэ) 1828 арын Тула губерниын.
Одӥгез самой тодмо гожъяськисьёс но дунневалантодосчиос пӧлысь. Севастополез утёнэ пыриськись. Югдытӥсь, публицист, дэно мурт. Солэн оскымон малпанэз муглы пӧрмиз выль оскон сямез кылдытонлы — толстовстволы. Тодосъя Императорской Академилэн член-корреспондентэз (1873).
Чайковский, Пётр Ильич

Пётр Ильи́ч Чайко́вский (1840, оштолэзь, Вотка кар, Вятской губерни — 1893, коньывуон, Санкт-Петербург) — XIX даурысь ӟуч крезьгурчи, дышетӥсь, дирижёр но крезьгуро критик.
Чайковскийлэн ужъёсыз пӧртэм жанръёсын быдэс дуннелы тодмо луо. Со:  дас опера, куинь балет, сизьым симфони (куатез соос пӧлысь лыдпусэн пусъемын сизьыметӥез — «Манфред» нимын гожтэмын), сю ньыль романс, кӧня ке программной симфонической произведениос, концертъёслы но камерно-инструментальной ансамбльъёслы гожтэм произведениос, хоровой сочинениос, кантатаос, фортепианной миниатюраос но сузьетъёс.
Солэн творчествоез дунневыл крезьгур культураын шӧдскымон инты басьтэ. Со сяна, ӟуч крезьгурлэн азинскон сюресаз выль вакытэзлэн одӥгез тужгес яркыт тодметэз луэ.
Из даур

Из даур — калык историялэн вакыт, адямиос тӥрлыкъёсэз излэсь ужазы дыръя.
Инвожо (ансамбль, Уддяди)

Инвожо — Кияса ёросысь Уддяди гуртысь фольклор ансамбль. 
Историез.
Кылдэмын со 1986-тӥ арын клубын ужасьёслэн но гурт калыклэн мылкыд каремезъя. 
Коллективез.
«Инвожо»-лэн коллективез ялан вошъяське. Азьвыл отчы мыло-кыдо егитъёс но ветлӥллям, нош али 45-75-аресъем гурт калык гинэ на (тросгес кышномуртъёс). Лыдыз но пӧртэм луэ. Туннэ нуналлы отын дас вить пала кырӟасьёсыз. 
Кивалтӥсьёсыз.
Кивалтӥсьёсыз та коллективлэн кык кузя, шуыны луоз. Со Уддяди шутэтскон юртлэн кивалтӥсез, усто арганчи Николай Иванович Смирнов, нош 2001-тӥ арысен — Кияса ёросысь тодмо ужась Надежда Викторовна Пахомова но.
Концертъёсы потан.
2007-тӥ арын коллектив котыртӥз Башкортостанысь кӧня ке городъёсыз. Озьы ик «Инвожоос» вал Эстониын, 2006-тӥ арын — Латвиын, нош азьлогес ни Финляндие но вуылӥзы. 2011-тӥ арын коллектив быгатонлыкъёссэ «Минута славы» проектын возьматӥз, Удмуртилэсь данзэ Мускоын утиз. 
Вормонъёсыз.
Ансамбль пусъемын пӧртэм данъянъёсын. Куд-огез соос пӧлысь:
Кириллов, Сергей Ксенофонтович

Cергей Ксенофонтович Кириллов — Алнаш ёрослэн одӥгез данъяськымон адямиез, бард, «Монтажник» ужъюртэн кивалтӥсь. 
Биографиез.
Сергей Ксенофонтович Кириллов вордӥськиз но будӥз Алнаш ёросысь Сӥзьгуртын. Аслаз гуртысьтыз начальной классэз быдтыса, дышетсконзэ Алнаш шоръёзо школаын азьланьтӥз. Со бере пыриз Ижкарысь гурт хозяйствоя институтэ, соку гинэ усьтӥськем электрофакультетаз. Дышетсконзэ йылпумъямез бере, Сергей Кириллов Алнаш ёросаз берытске. Одӥг арзэ Кузьымгуртын энергетик луыса ужа.
Собере сое Алнашысь «Сельэнерго» ужъюртэ отё. Тыршыса, сюлмысь ужамзэ синйылтыса, солы «Сельхозмонтажник» нимо огазеяськонэн кивалтонэз оско. Выль ужлы но выль адямиослы дышыса гинэ вуэ, огыр-бугыр улон вуыса, ваньзэ выльысь кутсконо луэ. Соку Сергей эшъёсыныз «Монтажник» ужъюртсэс кылдытэ, кудӥз туннэ нуналлы ёросын одӥгез синйылтымонэз, азинскисез луэ.
Творчествоез.
Тросэз Сергей Кирилловез кивалтӥсь луэменыз ӧвӧл, кырӟанъёсызъя тодо. Сергей Ксенофонтович егит дырысеныз ик ӧз люкиськылы гитараеныз. Но со мукет крезьгур тӥрлыкъёсын но шудэ. Нырысьсэ сцена вылэ С. Кириллов 1998-тӥ арын потӥз. Соку Алнашын крезьгурез яратӥсьёс, крезьгурчиос пӧлын фестиваль ортчиз. Отын со куинетӥ степеньем данъян басьтӥз (нырысетӥзэ сцена вылэ потыса!). Со дырысен гуръёсыз одӥгез мукетыз сьӧры вордскылӥзы. 
Туннэ нуналлы Сергей Кирилловлэн 200-лэсь трос кырӟанъёсыз, соосын кык дискез потэмын. Выль гуръёс быгато уж дурын но, дорын но, сюрес вылын но вордскыны, соин ик солэн одӥг гитараез дораз, нош мукетыз машинаяз яке ужан интыяз луэ. Али со чемысь самодеятельной крезьгурчиос понна радъяськись ёрос но Элькун конкурсъёсы пыриське, трос вормонъёсыз ини. Сергей Кирилловлэсь кырӟанъёссэ али радио, телевидение пыр но ӵем бергато. Огназ сяна, со кырӟалля «Натӥ» дуэтэн но. Соослэн трос ни ӵош быдэстэм гуръёссы.
Семьяез.
Сергей Ксенофонтовичлэн семьяез но туж синмаськымон. Соос Валентина Николаевна кузпалэныз куинь нылпи будэтӥзы, табере внукъёссы но вань ини. Валентина Николаевнаез Алнаш ёросын сяна, палэназ но тодо: трос аръёс ӵоже ини со кивалтэ Алнаш черкогуртысь Г. Д. Красильниковлэн мемориальной музей-юртэныз, пыриське уно ужрадъёсы но конференциосы.
Тэремшур кускылиос

Тэремшур кускылиос — Татарстан улосысь Менделеевск ёросысь Тэремшур шоръёзо школаысь фольклор ансамбль. 
Та коллектив Вера Семёновна Степановалэн быгатонлыкъёсыз, мылкыдыз, кутскем ужзэ азьланьтыны тыршемезлы луыса кылдӥз но азинске. Туннэ нуналлы «Тэремшур кускылиослэн» вормонъёссы но ӧжыт ӧвӧл ни. Россилэн пӧртэм каръёсаз ортчись конкурсъёсы вуылыса (Казане, Санкт-Петербурге но трос мукет каръёсы), соос асьсэды туж йӧно, чебер возьматылӥзы, призовой интыос октӥзы. Соин соосты асьсэ ёросазы гинэ уг ӧвӧл, палэнын но тодо. Ансамбль пыр потэмъёс табере дышетско, ужало, «Айкай» но мукет коллективъёсын кырӟасьёсыз вань.
2012-тӥ арын та ансамбльлэн 10 аресъем юбилеез Менделеевск карысь культурая юртын радъяськиз. Отчы быдэс зал тыр калык люкаськиз, трос ӟечкыланъёс, шуныт кылъёс верамын вал. Куноос пӧлысь одӥгез — Константин Геннадьевич Макаров — бадӟым инты ансамблез кылдытонын басьтэ. Ӵапак со, Тэремшур шоръёзо школалын директор луыса ужакуз ай, нимысьтыз ансамбль кылдытон сярысь кылпум поттэм. Со бере ик Вера Семёновна Степанова «Тэремшур кускылиосыз» бичаз. Та коллективез кылдытонэ, азинтонэ, калыке поттонын со трос кужымзэ, мылкыдзэ сётиз но сётэ. «Тэремшур кускылиос» ансамбле вань классъёсысь дышетскисьёс ветло.
Зангари сяська (ансамбль)

Зангари сяська — Киров улосысь Кильмезь ёросысь Поска гуртысь калык ансамбль. 
Кивалтӥсез — Н. М. Беломорских.
«Зангари сяськае» али 16 адями ветлэ: арганчи сяна, ваньмыз пӧртэм арлыдо нылкышноос. Ансамбльын ӵемысь удмурт гуръёсты быдэсто. Ӟуч кылын кырӟанъёс репертуаразы сокем трос ӧвӧл. Куддыръя «Зангари сяськаос» ӟуч кылъёсыз удмуртэ берыкто яке асьсэос ик кылбурало но гур малпало. Быдэсто туала кырӟанъёсыз но, вашкалаоссэ но уг вунэто. Озьы удмурт лулчеберетэн Кильмезь палъёсысь но матысьтыз калыкъёсыз тодмато. 
Палэнын улыса но, соос удмурт кылын чебер верасько, лулчеберетмес азинтыны тыршо. «Зангари сяська» 2001-тӥ арын гинэ кылдэмын ай но 2007-тӥ арын Киров улосвылын со калык ансамбль ним басьтӥз ни. 
Ансамбль ӵемысь пӧртэм концертъёсы вуылэ, быгатонлыксэ Киров улосын гинэ ӧвӧл, солэн палэназ но возьматэ.
Морав кыл

Морав кыл (морав сямен "moravščina", чех сямен "moravština", немец сямен "Mährische Sprache") – славян кылъёслэн шунды пуксён пал группаязы пырись кыл. Морав кылын верасько Моравиын, Шор Европаысь исторической шаерын (Чехилэн шунды ӝужан палаз). 2011-тӥ арын ортчем переписья та кыл 108 469 адямилэн анай кылзы.